PLE ออกหุ้นกู้มูลค่า 500 ลบ. ขายผู้ลงทุนสถาบัน-รายใหญ่ 20-21 พ.ค.นี้
PLE ออกหุ้นกู้มูลค่า 500 ลบ. อายุ 1 ปี 11 เดือน ดบ. 6.50% ขายผู้ลงทุนสถาบัน-รายใหญ่ 20-21 พ.ค.นี้ ระดมทุนใช้ในการชำระคืนหุ้นกู้ระยะสั้น
14 พ.ค. 2558

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 1 ปี 11 เดือน 27 วัน ครบกำหนดไถ่ถอนปี พ.ศ. 2560 ดอกเบี้ยคงที่ร้อยละ 6.50 ต่อปี ชำระดอกเบี้ยทุก 3 เดือน ตลอดอายุของหุ้นกู้
ทั้งนี้จะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อวันที่ 20-21 พ.ค.58 ผ่านบล.โนมูระ พัฒนสิน ซึ่งเป็นผู้จัดการการจำหน่ายหุ้นกู้ โดยบริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อใช้ในการชำระคืนหุ้นกู้ระยะสั้นและ/หรือหนี้สินบางส่วนและใช้เงินหมุนเวียน